- a) As que resulten da liquidación de atrasos a prol do persoal que perciba as súas retribucións con cargo ao orzamento.
- b) As derivadas de compromisos de gastos debidamente adquiridos en exercicios anteriores. No suposto previsto no artigo 47.5 do RD 500/1990 requirirase a previa incorporación dos créditos correspondentes.
- c) As obrigas procedentes de exercicios anteriores ás que se refire o artigo 60.2 do RD 500/1990 relativas ao recoñecemento extraxudicial de créditos.

Dentro das aplicacións deste orzamento consígnase crédito para o recoñecemento das obrigas derivadas das asistencias dos membros da Corporación a órganos colexiados en exercicios anteriores, para as asignacións a grupos políticos correspondentes a exercicios anteriores, así como indemnizacións por razón do servizo (tanto de concelleiros como de empregados públicos) correspondentes a exercicios anteriores, e subvencions ou bolsas concedidas en exercicios anteriores pendentes. Dótase crédito igualmente para o abono dos ingresos de dereito público que proceda abonar a calquera administración pública que estean pendentes de abono.

### Base 8ª.- Vinculación xurídica e situación dos créditos orzamentarios

- 1. Coa finalidade de darlle cumprimento ao principio de especialidade cuantitativa, que fixa o límite máximo do gasto, establécese o seguinte nivel de vinculación xurídica dos créditos:
- a) Con carácter xeral, a vinculación xurídica establécese a nivel de política de gasto con respecto á clasificación por programas, e a nivel de artigo, con respecto á clasificación económica.
- b) Os proxectos de gasto que teñen financiamento afectado, serán vinculantes en si mesmos.
- 2. Os créditos consignados no orzamento de gastos así coma os procedentes das modificacións orzamentarias poden estar, con carácter xeral, en calquera das situacións seguintes:

- a) Créditos dispoñibles : O principio xeral é o da dispoñibilidade de todos os créditos que figuren no orzamento, agás os gastos que se financiaran, total ou parcialmente, mediante subvencións, achegas doutras institucións ou operacións de crédito que queden en situación de créditos non dispoñibles até que se formalice o compromiso por parte das entidades que concedan a subvención ou o crédito.

Cód. 27 de 3 Página | Gestiona esPublico Verificación: plataforma | 5CESCH4S5M4GL47S4KTD7GGT3 la desde electrónicamente firmado Validación: Documento Cód. 27 de 3 Página | Gestiona esPublico Verificación: plataforma | 5CESCH4S5M4GL47S4KTD7GGT3 la desde electrónicamente firmado Validación: Documento

- b) Créditos retidos pendentes de utilización : Cando a contía do gasto, ou a complexidade da preparación do expediente o aconsellen, a Alcaldía ou o concelleiro da área xestora poderá pedir a retención de créditos dunha partida orzamentaria. Recibida a solicitude expedirase, se é o caso, a certificación de existencia decrédito.
- c) Créditos non dispoñibles: cando un concelleiro considere necesario declarar non dispoñible total ou parcialmente un crédito dunha aplicación orzamentaria da que é responsable da súa execución, formulará proposta razoada que se conformará pola Alcaldía. A declaración de non dispoñibilidade de créditos así como tamén da súa reposición a dispoñible correspóndelle ao Pleno. A cargo do saldo declarado non dispoñible non se poderán acordar autorizacións de gastos nin transferencias e o seu importe non pode ser incorporado ao orzamento do exercicio seguinte.
- 3. A retención de crédito trátase dun acto mediante o cal se expide, respecto dunha aplicación orzamentaria, unha certificación de existencia de saldo suficiente para a autorización dun gasto ou dunha transferencia de crédito por un importe determinado, polo que se produce unha reserva para dito gasto ou transferencia. A regulación das retencións de crédito establécese nos artigos 31 e 32 do RD 500/1990.

## Concello de Ortigueira

Plaza de Isabel II, s/n, Ortigueira. 15330 A Coruña. Tfno. 981400000. Fax: 981402536